13. ΑΝΑΓΚ. ΝΟΜΟΣ υπ’ αριθ. 2341 της 15/18 Μαΐου 1940 Περί συμπληρώσεως των περί Χρηματιστηρίων αξιών διατάξεων. Άρθρ.1-3.(Τροποποιούνται τα άρθρ. 8, 9 και 10 Νόμ. 3632/1928, ανωτ. σελ. 249). Άρθρ.12.-1.Τα μέλη του Χρηματιστηρίου Αθηνών καταβάλλουσι δικαιώματα εγγραφής και ετησίαν συνδρομήν, καθοριζόμενα εν τω κανονισμώ του Χρηματιστηρίου. 2.Αι ανώνυμοι εταιρείαι, ων τα χρεώγραφα εισάγονται προς διαπραγμάτευσιν εν τω Χρηματιστηρίω Αθηνών καταβάλλουσι δικαιώματα εισαγωγής και ετησίαν συνδρομήν, καθοριζόμενα εν τω κανονισμώ του Χρηματιστηρίου. Εις τας περιπτώσεις β΄ και γ΄ της δευτέρας παραγράφου του άρθρ. 6 του παρόντος νόμου τα δικαιώματα εισαγωγής και διαπραγματεύσεως περιορίζονται εις το ήμισυ. Άρθρ.13.-«1.Κάθε τακτικό μέλος του χρηματιστηρίου δικαιούται να απασχολεί αντικρυστές, οι οποίοι βοηθούν το χρηματιστηριακό εκπρόσωπο ή το χρηματιστή στη διεξαγωγή των χρηματιστηριακών συναλλαγών και δικαιούνται να προβαίνουν στη διαβίβαση δηλώσεων βουλήσεως για κατάρτιση χρηματιστηριακών συναλλαγών, σύμφωνα με τις οδηγίες του χρηματιστηριακού εκπροσώπου ή του χρηματιστή. Σύμβαση εργασίας μεταξύ τακτικού μέλους του χρηματιστηρίου και αντικρυστή είναι πάντοτε αορίστου χρόνου. Με απόφαση του Διοικητικού Συμβουλίου του Χρηματιστηρίου Αξιών Αθηνών Α.Ε. μπορεί να καθορίζεται: α)ο ανώτατος αριθμός των αντικρυστών κάθε τακτικού μέλους του χρηματιστηρίου, οι οποίοι επιτρέπεται να παρίστανται στις δημόσιες συνεδριάσεις του χρηματιστηρίου, β) ο ανώτατος αριθμός αντικρυστών που μπορεί να απασχολεί κάθε τακτικό μέλος του χρηματιστηρίου». Η παρ. 1 αντικαταστάθηκε ως άνω από την παρ. 3 άρθρ. 19 Νόμ. 2324/1995, (ΦΕΚ Α΄ 146), κατωτ. αριθ.82. 2.Ο χρηματιστής ευθύνεται δια τας πράξεις και παραλείψεις του αντικρυστού αυτού από της κατά τας διατάξεις της παρ. 6 του παρόντος άρθρου δημοσιεύσεως του διορισμού μέχρι της ημέρας της δημοσιεύσεως της απολύσεως αυτού. «3.Ο αντικρυστής πρέπει: α)Να έχει ηλικία είκοσι ενός τουλάχιστον ετών. β)Να έχει απολυτήριο λυκείου ή άλλο ισότιμο με αυτό. γ)Να μην έχει καταδικασθεί για αδίκημα από εκείνα που αποτελούν κώλυμα διορισμού σε θέση δημοσίου υπαλλήλου. δ)Να μην έχει κηρυχθεί σε κατάσταση πτωχεύσεως. ε)Αν υπέχει στρατιωτικές υποχρεώσεις, να τις έχει εκπληρώσει ή να έχει απαλλαγεί από αυτές. στ)Να έχει ασχοληθεί με πλήρη απασχόληση για ένα (1) τουλάχιστον έτος με τα χρηματιστηριακά. Η απασχόληση αυτή αποδεικνύεται με βεβαίωση του οικείου ασφαλιστικού φορέα ή της φορολογούσας αρχής και συστατική επιστολή του εργοδότη». «4.Ο αντικρυστής διορίζεται με απόφαση του Διοικητικού Συμβουλίου του Χρηματιστηρίου Αξιών Αθηνών Α.Ε., ύστερα από αίτηση του τακτικού μέλους του χρηματιστηρίου». «5.Κατά τυχόν απορριπτικής αποφάσεως του Διοικητικού Συμβουλίου του Χρηματιστηρίου Αξιών Αθηνών Α.Ε. χωρεί προσφυγή στο Συμβούλιο Επικρατείας». «6.Η κατά την παρ. 4 απόφαση για το διορισμό αντικρυστή τοιχοκολλάται με μέριμνα του Χρηματιστηρίου Αξιών Αθηνών Α.Ε. σε εμφανές σημείο της αίθουσας συνεδριάσεων του χρηματιστηρίου, γνωστοποιείται στα τακτικά μέλη του και τα ελεγκτικά όργανα και δημοσιεύεται στο Δελτίο Τιμών Χρηματιστηρίου». «7.Το τακτικό μέλος του Χρηματιστηρίου υποχρεούται να γνωστοποιήσει αυθημερόν στο Διοικητικό Συμβούλιο του Χρηματιστηρίου Αξιών Αθηνών Α.Ε. την καθ’ οιονδήποτε τρόπο λύση της σχέσεως του τακτικού μέλους του χρηματιστηρίου με τον αντικρυστή. Με μέριμνα του Χρηματιστηρίου Αξιών Αθηνών Α.Ε. η λύση της σχέσεως τακτικού μέλους του χρηματιστηρίου και αντικρυστή τοιχοκολλάται σε εμφανές σημείο της αίθουσας συνεδριάσεων του χρηματιστηρίου, γνωστοποιείται στα τακτικά μέλη του και τα ελεγκτικά όργανα και δημοσιεύεται στο Δελτίο Τιμών Χρηματιστηρίου». «8.Το Διοικητικό Συμβούλιο του Χρηματιστηρίου Αξιών Αθηνών Α.Ε. δύναται να ανακαλέσει την άδεια διορισμού αντικρυστή που έχει χορηγήσει, αν στο πρόσωπο του αντικρυστή συντρέχουν προϋποθέσεις που δεν θα επέτρεπαν το διορισμό του στη θέση αυτή. Κατά της απόφασης του Διοικητικού Συμβουλίου του Χρηματιστηρίου Αξιών Αθηνών Α.Ε. χωρεί προσφυγή στο Συμβούλιο Επικρατείας. Η ανάκληση της άδειας διορισμού αντικρυστή γνωστοποιείται και δημοσιεύεται σύμφωνα με τα οριζόμενα στην παρ. 7». Οι παρ. 3, 4, 5, 6, 7 και 8 αντικαταστάθηκαν ως άνω από την παρ. 3 άρθρ. 19 Νόμ. 2324/1995 (ΦΕΚ Α΄ 146), κατωτ. αριθ. 82. 9.Οι ήδη κατά την δημοσίευσιν του παρόντος νόμου διατελούντες αντικρυσταί διατηρούνται. 10.Αι παρ. 1-4 και 7 του άρθρ. 14 ν.3632 καταργούνται. Άρθρ.14.-1.Το οικονομικόν έτος άρχεται από 1 Ιανουαρίου και λήγει την 31 Δεκεμβρίου του αυτού έτους. 2.Η επιτροπή του Χρηματιστηρίου ένα μήνα προ της ενάρξεως της νέας οικονομικής χρήσεως υποχρεούται να καταρτίση και υποβάλη εις το Υπουργείον Εθνικής Οικονομίας τον προϋπολογισμόν της επόμενης χρήσεως. Ο προϋπολογισμός εγκρίνεται ή τροποποιείται υπό του υπουργού Εθνικής Οικονομίας εντός μηνός από της υποβολής του. Παρελθούσης της προθεσμίας ταύτης ο προϋπολογισμός θεωρείται εγκριθείς. (Αντί για τη σελ.273) Σελ. 273(α) Τεύχος 1215-Σελ.79 Χρηματιστήρια 12.Π.α.13 3.Η Επιτροπή του Χρηματιστηρίου αναγράφει εις τον προϋπολογισμόν υποχρεωτικώς : α)κονδύλιον δι’ αμοιβήν των μελών και του γραμματέως του Χρηματιστηριακού Δικαστηρίου οριζομένην δι’ εκάστην χρήσιν υπό του Υπουργού της Εθνικής Οικονομίας, β) κονδύλιον δι’ έξοδα του Κυβερνητικού Επόπτου οριζόμενα καθ’ όμοιον τρόπον, γ)κονδύλιον δι’ αμοιβήν των ελεγκτών του απολογισμού οριζομένην ομοίως. 4.Εντός διμήνου από της λήξεως εκάστης χρήσεως η Επιτροπή καταρτίζει και υποβάλλει εις το Υπουργείον Εθνικής Οικονομίας προς έγκρισιν τον απολογισμόν της ληξάσης χρήσεως μετά σχετικής εκθέσεως. Ο απολογισμός προ της υποβολής αυτού εις το Υπουργείον Εθνικής Οικονομίας δέον να έχη εξελεχθή υπό τριών ελεγκτών οριζομένων υπό του υπουργού της Εθνικής Οικονομίας άμα τη εγκρίσει του προϋπολογισμού εξ ων δέον ο εις να η χρηματιστής και οι δύο έτεροι εκ των κατά το άρθρ. 26 του ν. 5076 ελεγκτών Ανωνύμων Εταιρειών. 5.Το μετά την ισχύν του παρόντος νόμου πρώτον οικονομικόν έτος άρχεται την 1 Απριλίου και λήγει την 31 Δεκεμβρίου 1940, ο δε σχετικός προϋπολογισμός θέλει υποβληθή εις το Υπουργείον Εθνικής Οικονομίας εντός μηνός από της ισχύος του παρόντος νόμου. 6.Δια των διατάξεων των προηγουμένων παραγράφων δεν καταργείται ο υπό του άρθρ. 2 παρ. 1 του Α.Ν. 281/1936(τ. 40) προβλεπόμενος έλεγχος της Γενικής Διευθύνσεως Δημοσίου Λογιστικού. Άρθρ.15.-(Αναφέρεται εις την εξυπηρέτησιν του κατά τον Νόμ. 5336/1932 συναφθέντος δανείου). Άρθρ.16.-Προστίθεται παρ. 4 εν τέλει του άρθρ. 2 του Α.Ν.1923/1939 (12.Γβ.2). Άρθρ.17.-1.Οι υπάλληλοι του χρηματιστηρίου Αθηνών διορίζονται δια πράξεως της επιτροπής του χρηματιστηρίου, εγκρινομένης δια πράξεως του υπουργού της Εθνικής Οικονομίας, δημοσιευομένης εις την Εφημερίδα της Κυβερνήσεως. 2.Τα της προσλήψεως, προαγωγής, μισθοδοσίας,απολύσεως, πειθαρχικής εξουσίας και εν γένει τα της υπαλληλικής των καταστάσεως των υπαλλήλων του Χρηματιστηρίου Αθηνών ορισθήσονται δι’ εσωτερικού  Οργανισμού καταρτιζομένου υπό της επιτροπής του χρηματιστηρίου και εγκρινομένου δια Β.Δ/τος εφ’ άπαξ εκδοθησομένου προτάσει του υπουργού της Εθνικής Οικονομίας. Σελ. 274(α) Τεύχος 1215-Σελ.80 3.Εντός μηνός από της εγκρίσεως του ως άνω Οργανισμού η επιτροπή του χρηματιστηρίου θέλει προβή εις την αναβάθμισιν και ένταξιν του ήδη υπηρετούντος προσωπικού εις τας δια του Οργανισμού καθοριζομένας θέσεις. Αι αποφάσεις διαβαθμίσεως και εντάξεως του προσωπικού υπόκεινται εις έγκρισιν του υπουργού Εθνικής Οικονομίας δυναμένου να τροποποιήση ταύτας. 4.Μετά παρέλευσιν ενός έτους από του διορισμού των ή της κατά την προηγουμένην παράγραφον εντάξεως, οι υπάλληλοι του Χρηματιστηρίου Αθηνών καθίστανται μόνιμοι. 14. ΑΝΑΓΚ. ΝΌΜΟΣ 2444  της 8/12 Ιουλ. 1940 Περί κυρώσεως των από 7 και 14 Ιουνίου ε.ε. απόφάσεων του Υπουργικού Συμβουλίου. Κυρούνται δύο αποφάσεις αφορώσαι τον προσωρινόν (από 7 μέχρι και 15 Ιουν. 1940) αποκλεισμόν της διαπραγματεύσεως των μετοχών της Α.Ε. ΣΠΑΠ. Άρθρ.4.-1.(Καταργείται το εδάφ. ΙΙ της παρ. 3 άρθρ. 12 του αυτού Νόμου). 2.Είναι ασυμβίβαστος προς το λειτούργημα του χρηματιστού πάσα εν γένει εργασία ή υπηρεσία απάδουσα προς την αξιοπρέπειαν του λειτουργήματος τούτου, ως και η έμμισθος υπηρεσία υπαλλήλου «εκτός εάν πρόκειται περί Διευθυντού Ανωνύμου Εταιρείας, ης αι μετοχαί δεν είναι εισηγμέναι εις το χρηματιστήριον και της οποίας το εταιρικόν κεφάλαιον να μη είναι κατώτερον των τριάκοντα εκατομμυρίων (30.000.000) δραχμών». Η εντός « » τελευταία φράσις προσετέθη δια της παρ. 6 άρθρ. 2 Ν.Δ. 4551/1966 (τόμ. 13Α σελ. 778,37). 3.Επίσης είναι ασυμβίβαστος προς το λειτούργημα του χρηματιστού η υπηρεσία ως Διευθύνοντος Συμβούλου παρ’ Ανωνύμω Εταιρεία. 4.Οι κατά την δημοσίευσιν του παρόντος Νόμου κατέχοντες θέσεις ασυμβιβάστους κατά τας προηγουμένας παραγράφους χρηματισταί, δύνανται να διατηρήσωσι ταύτας μέχρι της 31 Δεκ. 1940. Άρθρ.5.-(Τροποποιούνται τα άρθρ. 12 και 13 Νόμ. 3632/1928, ανωτ. σελ. 249). Άρθρ.6.-1.Τα υπό στοιχεία α-δ της παρ. 1 του άρθρ. 17 του αυτού Ν. 3632 χρεώγραφα θεωρούνται χρηματιστηριακά πράγματα μόνον από της εισαγωγής αυτών εις το Χρηματιστήριον. 2.(Αντικαθίσταται η παρ. 2 του άρθρ. 17 του αυτού ως άνω Νόμου). Άρθρ.7.-(Προστίθεται παρ. 6 εν τέλει του άρθρ. 32 του αυτού Ν. 3632). Άρθρ.8.-1.(Καταργείται το άρθρ. 6 του Ν. 5469 12.Πα.5). 2.Οι ήδη εις κατάστασιν στασιμότητος τελούντες χρηματισταί και μεσίται απολύονται της θέσεως αυτών εφ’ όσον εντός τριμήνου από της δημοσιεύσεως του παρόντος δεν ήθελον υποβάλλει εις το Υπουργείον Εθνικής Οικονομίας αίτησιν περί επαναφοράς των εις κατάστασιν ενεργείας και καταθέσωσι την κατά Νόμον χρηματιστηριακήν εγγύησιν. Άρθρ.9.-11.(Τροποποιούνται τα άρθρ. 1, 3 και 4 Νόμου 6410, ανωτ. αριθ. 12, και καταργείται η παρ. 2 του άρθρ. 1 αυτού). Σελ. 272(β) 302-080 12.Π.α.13 Χρηματιστήρια